Οπς

Στην Θρησκεία στην αρχαία Ρώμη η **Οπς** ή **Οπίς** ήταν θεά της γονιμότητας, της αφθονίας, της ευημερίας και της γεωργίας σύζυγος του Σατούρνους. Η Όπς προέδρευε στα θέματα που είχαν σχέση με την αποθηκευμένη συγκομιδή μαζί με τον θεό των αποθηκευμένων σιτηρών Κόνσους, σε νομίσματα απεικονίζεται να κρατά σκήπτρο ή καλαμπόκι. Η εορτή της τελούνταν δύο φορές τον χρόνο μαζί με τον Κόνσους, την 21η του Αυγούστου και την 15η του Δεκεμβρίου, οι δύο μέρες είχαν σχέση με την αποθήκευση των σιτηρών. Τις ημέρες της τέλεσης των εορτών γινόταν η αποκάλυψη του υπόγειου ιερού του Κόνσους το οποίο ήταν καλυμμένο όλο τον υπόλοιπο χρόνο. Η Όπς σχετίζεται με πολλές Ελληνικές θεότητες που είχαν στην αρχαιότητα σχέση με την γεωργία όπως η Δήμητρα, η Κυβέλη και η Κέρες. 

Στην Ελληνική μυθολογία η Οπς σχετίζεται με την Ρέα, σύζυγο του Κρόνου του Λατινικού Σατούρνους και μητέρα των 12 Ολυμπίων θεών. Στην Λατινική γλώσσα το όνομα *"Οπς"* μεταφράζεται ως *"πλούτη, αγαθά, δώρα, αφθονία"*, σχετίζεται επίσης με την Λατινική λέξη *"όπους"* που μεταφράζεται ως *"εργασία"* και σχετίζεται με την *"καλλιέργεια της γης"*. Το όνομα της σχετίζεται στην Σανσκριτική γλώσσα με το *"άπνας"* που μεταφράζεται ως *"αγαθά και ευημερία"*. Η καταγωγή της Οπς είναι ασαφής, ο Μάρκος Τερέντιος Βάρρων θεωρεί ότι ήταν μια θεότητα των Σαβίνων που την καθιέρωσε ο βασιλεύς τους Τίτος Τάτιος, στην ίδια άποψη συμφωνούν ο Διονύσιος ο Αλικαρνασσεύς και ο Αυγουστίνος. Η Οπς πιθανότατα να σχετίζεται με την αγροτική θεότητα των Σαβίνων οι οποίοι προτιμούσαν την ζωή της Υπαίθρου σε αντίθεση με τους κατοίκους της Ρώμης που καθιέρωσαν την αστικοποίηση. Οι σύγχρονοι ιστορικοί κατέληξαν ωστόσο στο συμπέρασμα ότι η λατρεία ήταν περισσότερο πολύπλοκη με στοιχεία Ρωμαίων, Σαβίνων, Ετρούσκων και Ελληνιστών Ελλήνων. Παιδιά της Οπς ήταν ο Πλούτωνας , ο Γιούπιτερ και ο Νεπτούνους. 

## Ο μύθος

Το όνομα και τις λειτουργίες της Οπς εξέτασε προσεκτικά ο Βάρρων στο έργο του *"Λίνγκουα Λατίνα"*, την ταυτίζει σαν σύζυγο του Σατούρνους, άλλοι την σχετίζουν με την Ίσις και την Τέρρα, οι λειτουργίες της ήταν όμοιες με αυτές της Κέρες. Ο Βάρρων ισχυρίστηκε ότι ο Σατούρνος κυβερνούσε τον ουρανό και η Οπς την γη, με τον τρόπο αυτό ταυτίστηκε με την *"Μητέρα γη"*. Οι ιστορικοί Φήστος και Βέρριος Φλάκκος την αναγνωρίζουν ως αγροτική θεότητα και σύντροφο του Σατούρνου. Ο Βάρρων συσχετίζει το όνομα της με το Λατινικό *"όπους"* και μεταφράζεται ως *"εργασία"*, συνεπώς *"εργασία της γης"*. Ο Μακρόβιος με παρόμοιο τρόπο τον 5ο αιώνα την ταυτίζει με την γεωργική εργασία των σιτηρών, οι άνδρες την προσκυνούν πριν ξεκινήσουν την καλλιέργεια της γης σαν *"μητέρα των θνητών"*. Η Οπς ήταν επίσης η θεά της αφθονίας και του πλούτου, το όνομα της συνδέθηκε με την γονιμότητα, την αφθονία του εδάφους και την καλλιέργεια των Δημητριακών. Η σύνδεση αυτή στάθηκε σύμφωνα με τον Μακρόβιο η αιτία να την ασπαστούν οι Ρωμαίοι σαν προστάτιδα της πόλης τους αφού ήταν εγγύηση για την άφθονη συγκομιδή και κατά συνέπεια τον πλούτο. Το όνομα της συνδέθηκε με τις Λατινικές λέξεις *"οπουλεντί"* που μεταφράζεται ως *"πολυτέλεια"* και *"οπίμα"* που μεταφράζεται ως *"πλούσια, γόνιμη"*, με τον τρόπο αυτό πήρε το επώνυμα *"Οπς Κονσίβα"* (αυτή που έχει σπόρους). Η *"Οπς Κονσίβα"* έγινε με αυτό τον τρόπο η θεά της δεσμευμένης καλλιέργειας και συνδέθηκε αυτόματα με τον θεό των κόκκων διατροφής Κόνσους. Την εποχή που η Ρωμαϊκή Δημοκρατία κατέκτησε την Ελλάδα πήρε πολλά στοιχεία από την Ελληνική μυθολογία, η Οπς σχετίστηκε με την Ελληνική Ρέα που ήταν σύζυγος του Κρόνου και μητέρα των Ολυμπίων Θεών. Ο Λίβιος Ανδρόνικος και ο Ένιος τα χαρακτηριστικά της Ρέας αποδόθηκαν στην Οπς, έκρυβε τα παιδιά της από τον Κρόνο, επίσης ήταν αδελφή με τον σύζυγο της. Ο Τίτος Μάκκιος Πλαύτος στο κωμικό του έργο *"Ο Πέρσης"* την αναφέρει ως μητέρα του Διός, στο άλλο του έργο *"Κασετίνα"* η Γιούνο αναφέρεται σαν κόρη του Γιούπιτερ και εγγονή της Οπς.

## Παραπομπές


## Αναφορές
* Livy *Ab urbe condita libri* XXIX.10.4-11.8, 14.5-14
* Lactantius, *Divinae institutions* I.13.2-4, 14.2-5
* Virginia Brown's translation of Giovanni Boccaccio’s *Famous Women*, p. 12 - 13; Harvard University Press 2001; ISBN 0-674-01130-9

## Εξωτερικοί σύνδεσμοι - Πηγές
* Όπς www.novaroma.org 

 

Κατηγορία:Θεοί της Ρωμαϊκής μυθολογίας